
ROMÂNIA

JUDEŢUL VRANCEA

CONSILIUL LOCAL

AL MUNICIPIULUI FOCŞANI

HOTĂRÂRE

Privind, aprobarea Regulamentului de informare si consultare a  publicului  cu privire la elaborarea sau revizuirea planurilor de amenajare a teritoriului si de urbanism din municipiul Focsani

       Consiliul local al municipiului Focşani, judeţul Vrancea, întrunit în şedinţă ordinară:

         - analizând proiectul de hotărâre iniţiat de Primarul municipiului Focşani, raportul   Serviciului urbanism , înregistrat la nr. 31471/23.06.2011, prin care se propune aprobarea Regulamentului de informare si consultare  a publicului  cu privire la elaborarea sau revizuirea planurilor de amenajare a teritoriului si urbanism din municipiul Focsani       

           - vazind avizul favorabil al Comisiei pentru amenajarea teritoriului şi urbanism şi al Comisiei tehnice de amenajarea teritoriului si urbanism din 20.05.2011;

           - avind in vedere  prevederile Ordinului nr.2701/2010 pentru aprobarea Metodologiei de informare si consultare  a publicului cu privire la elaborarea sau revizuirea planurilor de amenajarea teritoriului si de urbanism;

           -în conformitate cu prevederile art.57 si art.61 din Legea nr.350 / 2001, privind amenajarea teritoriului şi urbanism, cu modificările şi completările ulterioare;

          - in conformitate cu prevederile Legii nr.52/2003 privind transparenta decizionala in administratia publica, cu completarile ulterioare si a Legii nr.544/2001 privind liberul acces la informatiile  de interes public, cu modificarile si completarile ulterioare; 

        -  în baza art. 36 alin (1) şi (2) lit. (c), alin (5) lit. (c)  art. 127  în temeiul art. 45 alin.(1) din Legea nr. 215/ 2001 privind administratia publica locala, republicata, modificata si completata;
HOTĂRĂŞTE :

          Art. 1. Se aprobă Regulamentul de informare si consultare  a publicului  cu privire la elaborarea sau revizuirea planurilor de amenajare a teritoriului si urbanism din municipiul Focsani conform anexei care face parte integranta din prezenta hotărâre. 
Art. 2. Prezenta hotărâre va fi comunicată de către Direcţia administraţie publică locală, compartimentelor, birourilor, serviciilor şi Primarului municipiului Focşani, care va asigura executarea acesteia prin Serviciul urbanism .

 
PREŞEDINTE DE ŞEDINŢĂ,

                Fodoreanu Doina                                                    CONTRASEMNEAZĂ,

                                                                                               Secretarul Municipiului Focşani

                                                                                                     Eduard Marian CORHANA

Municipiul Focşani, 30 august 2011

	ANEXA

     LA HOTARAREA NR. 239/2011



REGULAMENT

de informare şi consultare a publicului cu privire la elaborarea sau revizuirea planurilor de amenajare a teritoriului şi de urbanism din municipiul Focsani
CAPITOLUL I

Dispoziţii generale

ART. 1

Regulamentul local stabileşte modul de organizare a informării şi consultării publicului care se aplică în cadrul proceselor de elaborare sau revizuire a planurilor de amenajare a teritoriului si urbanism, cu respectarea prevederilor următoarelor acte normative:

· Ordinului Ministerului Dezvoltării Regionale si Turismului nr. 2701/30.12.2010 pentru aprobarea Metodologiei de informare si consultare a publicului cu privire la elaborarea sau revizuirea planurilor de amenajare a teritoriului si de urbanism;

· Legea nr.350/2001 privind amenajarea teritoriului si urbanism, cu modificările si completările ulterioare;

· Legea nr. 52/2003 privind  transparent decizionala in administraţia publica, cu completările ulterioare;

· Legea nr.544/2001 privind liberul acces la informaţiile de interes public, cu modificările si completările ulterioare.
ART. 2

Prezentul regulament se adresează tuturor iniţiatorilor, elaboratorilor şi avizatorilor de planuri de amenajare a teritoriului si de urbanism precum şi tuturor factorilor de decizie din domeniu şi se aplică tuturor categoriilor de planuri de amenajare a teritoriului si de urbanism prevăzute de lege.
ART. 3

In sensul Legii nr. 350/2001 privind amenajarea teritoriului şi urbanism, Anexa 1, si in aplicarea Ordinului MDRT nr. 2701/2010 pentru aprobarea Metodologiei de informare şi consultare a publicului cu privire la elaborarea sau revizuirea planurilor de amenajare a teritoriului si urbanism, prezentul Regulament se aplica documentaţiilor pentru care Consiliul Local al municipiului Focsani are competenţe de aprobare, respectiv:

· Plan  Urbanistic General PUG

· Plan  Urbanistic Zonal PUZ

· Plan  Urbanistic de Detaliu PUD    

Art. 4

Pentru documentaţiile de urbanism aflate in curs de elaborare sau avizare la data aprobării prezentului Regulament local, Primaria municipiului Focsani va asigura informarea şi consultarea publicului afectat de propunerile planurilor înainte de supunerea spre aprobare prin hotărâre de consiliu local, in funcţie de etapa in care se afla, fara a relua integral întreaga procedura.

ART. 5

Informarea şi consultarea publicului este parte integrantă a procedurii de iniţiere, elaborare, avizare şi aprobare a documentaţiilor de amenajare a teritoriului si de urbanism  si se face obligatoriu în următoarele etape din cadrul procesului de elaborare sau revizuire a planurilor de urbanism sau amenajare a teritoriului:

· etapa pregătitoare - anunţarea intenţiei de elaborare;

· etapa de documentare şi elaborare a studiilor de fundamentare;

· etapa elaborării propunerilor ce vor fi supuse procesului de avizare;

· elaborarea propunerii finale, care include toate observaţiile avizatorilor şi care se supune procedurii de transparenţă decizională.

Art. 6

(1) Pentru toate documentaţiile de amenajare a teritoriului si de urbanism prevazute de lege, pentru care se aplică prezentul Regulament, procesul de informare şi consultare a publicului se finalizează cu raportul informării şi consultării publicului si fundamentează decizia Consiliului Local al municipiului Focsani, care decide aprobarea sau respingerea planului propus, în vederea respectării principiilor de dezvoltare urbană durabilă şi asigurării interesului general. 

(2) Raportul informării şi consultării publicului se avizează de către CTATU si se înaintează împreună cu documentaţia completă, Consiliului Local al municipiului Focsani spre a fi aprobat sau respins. 

(3) În baza raportului informării şi consultării publicului, Consiliul Local al municipiului Focsani poate solicita modificarea şi completarea documentaţiei de urbanism supuse aprobării.

ART. 7

Informarea şi consultarea publicului în etapa aprobării fiecărei categorii de plan în parte se face conform Legii nr. 52/2003 privind transparenţa decizională în administraţia publică, cu completările ulterioare, şi conform Legii nr. 544/2001 privind liberul acces la informaţiile de interes public, cu modificările şi completările ulterioare.

CAPITOLUL II

Responsabilităţi şi competenţe

ART. 8. 

Responsabilitatea privind informarea şi consultarea publicului pentru planurile de amenajare a teritoriului si de urbanism  revine Primariei municipiului Focsani, iar avizarea si aprobarea revine Consiliului local al municipiului;

ART. 9

(1) Persoana responsabila cu informarea şi consultarea publicului pentru planurile ce se aproba de către Consiliul local al municipiului Focsani este Arhitectul sef (persoana cu atribuţii), sprijinit în îndeplinirea atribuţiilor sale de către un grup de lucru permanent, format din reprezentanţi ai administraţiei publice locale, ai mediului de afaceri şi ai societăţii civile, precum şi din reprezentanţi ai cetăţenilor, grup care va fi numit prin Dispoziţie de către Primarul municipiului Focsani. 

Art. 10 

(1) Persoana responsabilă cu informarea şi consultarea publicului are următoarele atribuţii:

a) coordonează redactarea documentului de planificare a procesului de participare a publicului, pe baza prezentului Regulament şi în funcţie de complexitatea planului de urbanism sau amenajare a teritoriului;
b) răspunde de redactarea cerinţelor specifice care vor fi incluse în documentele de selectare şi desemnare a elaboratorului pentru documentaţiile de amenajare a teritoriului si de urbanism initiate de mun.Focsani .
c) răspunde de redactarea propunerilor de cerinţe specifice necesar a fi incluse în avizul prealabil de oportunitate pentru documentaţiile de urbanism iniţiate de investitori privaţi, persoane fizice sau juridice;
d) gestionează activităţile de informare şi consultare a publicului pe tot parcursul documentaţiei, până la aprobare;

e) este persoană de contact din partea Primariei  municipiului Focsani pentru activităţile de informare şi consultare a publicului în privinţa proiectului respectiv.

(2) Pe tot parcursul procedurilor de informare si consultare, persoana responsabila din cadrul Primariei municipiului Focsani va redacta toate documentele ce decurg din aceasta activitate, va centraliza observaţiile si sugestiile publicului, va asigura publicarea anunţurilor si documentelor pe site-ul Primariei municipiului Focsani. 

(3) Pentru a dovedi îndeplinirea obligaţiilor de informare, in dosarul informării se vor ataşa, după caz, printuri ale paginii de internet, procese verbale de afişare a anunţului, fotografii ale panourilor amplasate pe teren, confirmarea de primire prin posta a notificărilor, paginile din presa locala in care au fost publicate anunţurile, procesele verbale din întâlniri si dezbateri publice, exemplare ale broşurilor, înregistrări audio-video, etc, in funcţie de metodele prin care s-a organizat  informarea si consultarea.

Art. 11
Documentul de planificare a procesului de informare şi consultare a publicului în baza căruia se desfăşoară procesul de participare va cuprinde următoarele informaţii:

a) identificarea părţilor interesate, persoane fizice sau juridice, instituţii publice care pot fi afectate de prevederile propuse prin planul de amenajare a teritoriului si de urbanism;
b) modalitatea prin care vor fi anunţaţi cei interesaţi şi cei potenţial afectaţi referitor la iniţierea procesului de elaborare a planului de amenajare a teritoriului si de urbanism şi de schimbările propuse;
c) modalitatea prin care li se va oferi ocazia celor afectaţi sau interesaţi de a discuta propunerea cu iniţiatorul şi proiectantul şi de a-şi exprima rezerve, a formula observaţii sau a sesiza probleme legate de propunerile din planul de amenajare a teritoriului si de urbanism, înainte de supunerea spre avizare autorităţilor competente;

d) calendarul propus de iniţiator pentru îndeplinirea obligaţiilor de informare şi consultare a publicului;

e) datele de contact ale reprezentantului proiectantului, responsabil cu informarea şi consultarea publicului.

Art. 12
Raportul informării şi consultării publicului, care fundamentează decizia Consiliului local al municipiului Focsani de adoptare sau neadoptare a planului de amenajare a teritoriului si de urbanism , va cuprinde cel puţin următoarele informaţii:

a) detalii privind tehnicile şi metodele utilizate pentru a informa şi a consulta publicul, inclusiv:

1. datele şi locurile tuturor întâlnirilor la care cetăţenii au fost invitaţi să dezbată propunerea solicitantului;

2. conţinutul, datele de transmitere prin poştă şi numărul trimiterilor poştale, inclusiv scrisori, invitaţii la întâlniri, buletine informative şi alte publicaţii;

3. localizarea rezidenţilor, proprietarilor şi părţilor interesate care au primit notificări, buletine informative sau alte materiale scrise;

4. numărul persoanelor care au participat la acest proces;

b) un rezumat al problemelor, observaţiilor şi rezervelor exprimate de public pe parcursul procesului de informare şi consultare, inclusiv:

1. modul în care solicitantul a rezolvat, intenţionează să rezolve sau se va ocupa de problemele, observaţiile şi rezervele exprimate de public;

2. probleme, observaţii şi rezerve pe care iniţiatorul planului de urbanism sau amenajare a teritoriului nu poate sau nu e dispus să le rezolve, împreună cu motivaţia acestui lucru;

3. orice alte informaţii considerate necesare pentru a susţine preluarea sau nepreluarea propunerilor.

Art. 13
Raportul consultării, însoţit de punctul de vedere al Serviciului urbanism din cadrul Primariei municipiului Focsani, se prezintă Consiliului Local al municipiului Focsani spre însuşire sau respingere care, în vederea fundamentării tehnice a deciziei, poate solicita opinia unor experţi atestaţi sau asociaţii profesionale din domeniu.
CAPITOLUL III

Modalitati de finanţare a activităţilor de informare si consultare

Art. 14

(1)Finanţarea activităţilor de informare şi consultare se suporta de către iniţiatorul planului. 
(2)In cazul documentaţiilor iniţiate de către Primaria municipiului Focsani finanţarea activităţilor de informare si consultare a publicului se va face din bugetul local, in baza unui referat de necesitate pentru costurile impuse de fiecare etapa si categorie de planuri.

CAPITOLUL IV
Principiile de identificare a grupurilor ţintă pentru informare şi consultare

Art. 15
(1) Grupurile-ţintă pentru informare şi consultare, pentru fiecare categorie de plan se identifica de către arhitectul sef, împreuna cu grupul de lucru permanent numit prin Dispoziţia Primarului, respectând:

· principiul nediscriminării;

· principiul egalităţii de şanse (respectarea drepturilor omului şi egalitatea şanselor pentru toţi cetăţenii);

· principiul solidarităţii (urmăreşte realizarea coeziunii sociale a cetăţenilor);

· principiul parteneriatului (participarea tuturor factorilor sociali care acţionează direct 

· principiul transparenţei.

(2) Grupurile ţinta vor fi identificate având in vedere apartenenţa la zona studiată, vecinătatea, expertiza în domeniu, competentele instituţiilor publice, iar in funcţie de categoriile de documentaţii, vor fi informaţi:

· reprezentanţi ai comunităţii locale din zona de studiu;

· reprezentanţi ai instituţiilor publice;

· reprezentanţi ai asociaţiilor profesionale;

· reprezentanţi ai mediului de afaceri;

· reprezentanţi ai societătii civile;

· cetăţenii din zona studiată;

· cetăţenii din zona limitrofă.

CAPITOLUL V

Modul şi locul în care publicul va avea acces la informaţii şi documentaţii:

Art. 16
Documentaţiile supuse consultării se postează pe site-ul Primăriei municipiului Focsani sau pot fi consultate la sediul Primariei municipiului Focsani – centrul de comunicare. 

Art. 17
La cerere, se va asigura accesul la documentaţii a persoanelor cu  dizabilităţi, în vederea asigurării egalităţii de şanse şi tratament, în conformitate cu prevederile art. 61 lit. (e) din Legea nr. 448/2006 privind protecţia şi promovarea drepturilor persoanelor cu handicap, republicată, cu modificările şi completările ulterioare.
CAPITOLUL VI

Sanctiuni

Art. 18
Documentaţiile de amenajare a teritoriului care se aprobă fără respectarea Regulamentului local de informare şi consultare a publicului cu privire la elaborarea sau revizuirea planurilor de amenajare a teritoriului sunt nule de drept, fapta constituie contravenţie si se sancţionează, aplicându-se prevederile art. 63 alin (2) lit. b) si art. 63^1, lit. a) din Legea nr. 350/2001 privind amenajarea teritoriului şi urbanism,modificata.

CAPITOLUL VII

Modul de evaluare a procesului de participare publică

Art. 19
Periodic, se va analiza si evalua procesul de participare publică, prin chestionare, analizarea documentelor depuse privind propunerile, sugestiile care vizează proiectul, formulare on line,  iar in cazul in care se constata ca Regulamentul nu răspunde pe deplin necesitaţilor privind informarea si consultarea publicului, se va proceda la actualizarea acestuia în consecinţă.

CAPITOLUL  VIII

Etape metodologice diferenţiate pe categorii de planuri de amenajare a teritoriului şi de urbanism

SECŢIUNEA 1
Planul urbanistic general (PUG) şi 

regulamentul local de urbanism (RLU) aferent acestuia

    1. Implicarea publicului în etapa pregătitoare

ART. 20
(1) PUG se iniţiază de către Primaria municipiului Focsani, care are obligaţia de a informa publicul cu privire la intenţia de elaborare sau de revizuire a planului, înainte de elaborarea documentelor necesare procedurii de atribuire a serviciilor de elaborare a planului, in conformitate cu regulamentul propriu de implicarea publicului în elaborarea sau revizuirea planurilor de urbanism si amenajarea teritoriului.
ART. 21
(1) Primaria municipiului Focsani ca iniţiatoare informează publicul cu privire la intenţia de elaborare sau de revizuire a PUG, înainte de elaborarea documentelor necesare procedurii de atribuire a serviciilor de elaborare a planului.

    (2) Informarea cu privire la intenţia de elaborare a PUG se face simultan, prin următoarele metode:

    a) anunţuri afişate la sediul autorităţii publice în spaţiile accesibile tuturor cetăţenilor;

    b) anunţ cu vizibilitate imediată publicat pe pagina proprie de internet şi în publicaţia proprie dacă există.

    (3) Anunţurile prevăzute la alin. (2) vor cuprinde în mod obligatoriu cel puţin următoarele:

    a) prezentarea succintă a argumentării intenţiei de elaborare/revizuire a PUG şi a obiectivelor PUG;

    b) numele şi datele de contact ale persoanei responsabile cu informarea şi consultarea publicului, către care pot fi transmise comentarii, observaţii şi propuneri;

    c) perioada, de maximum 25 de zile de la data aducerii la cunoştinţa publicului a intenţiei, în care pot fi transmise comentarii, observaţii şi propuneri sau exprimate nevoi;

    d) modul în care va fi pus la dispoziţia publicului răspunsul la observaţiile transmise în această perioadă.

    (4) Anunţurile publicate pe pagina proprie de internet şi cele afişate trebuie menţinute pe toată perioada în care pot fi transmise observaţii şi propuneri.

    (5) Primaria municipiului Focsani ca iniţiatoare poate aduce la cunoştinţa publicului intenţia sa de elaborare sau revizuire a PUG şi prin anunţuri publicate în presa locală, cel puţin două anunţuri publicate la interval de minimum 3 zile, panouri amplasate pe domeniul public, emisiuni la staţii de radio şi televiziune, conferinţe, afişe, interviuri, organizarea unor evenimente şi/sau expoziţii cu hărţi, planuri, schiţe, tabele, grafice, orice alte materiale.

ART. 22
Observaţiile, sugestiile si propunerile publicului, se sintetizează de către persoana desemnata de Primaria municipiului Focsani, responsabila cu informarea şi consultarea publicului, si se publica prin aceleaşi mijloace utilizate pentru publicarea anunţului intenţiei de elaborare sau revizuire a PUG, împreuna cu argumentaţia preluării sau nepreluării propunerilor, în maximum 15 zile de la data-limită stabilită pentru primirea lor.

ART. 23
Toate propunerile obţinute şi nevoile identificate în urma procesului de informare şi consultare vor fi examinate şi sintetizate şi vor fi transmise Primariei municipiului Focsani, in calitate de autoritate contractanta spre a fi prezentate ca anexă la documentaţia necesară atribuirii serviciilor de elaborare a PUG.

ART. 24

(1) Elementele de temă incluse în documentaţia necesară atribuirii serviciilor de elaborare sau revizuire a PUG privind obiectivele principale, aspectele şi prevederile principale ce urmează a fi abordate, precum şi procedurile specifice de informare şi consultare a publicului pe parcursul elaborării sau revizuirii PUG se redactează de către structura de specialitate a administraţiei locale beneficiară a PUG, cu sprijinul unui grup cu rol consultativ format din reprezentanţi ai compartimentului de specialitate, comisiei tehnice de urbanism, autorităţii competente cu protecţia mediului, comisiei de urbanism din cadrul consiliului local şi ai altor instituţii/organisme interesate de la nivel central, judeţean sau local, precum şi de către persoana responsabilă cu informarea şi consultarea publicului, astfel încât să se asigure identificarea prealabilă a nevoilor la care PUG trebuie să răspundă.

 (2) Documentul rezultat din întâlnirea grupului de lucru se transmite Primariei municipiului Focsani iniţiatoare a PUG, pentru a fi preluat in documentaţia necesară atribuirii serviciilor de elaborare sau revizuire a PUG include în mod clar obligaţiile ce derivă din derularea activităţilor de informare şi consultare a publicului, inclusiv furnizarea planşelor si prezentărilor care se publica în etapa elaborării propunerilor si în etapa aprobării PUG.
2. Implicarea publicului în etapa de documentare şi elaborare a studiilor de fundamentare

ART. 25
(1) În etapa elaborării studiilor de fundamentare a propunerilor, cerinţele şi opţiunile publicului legate de dezvoltarea urbană durabilă sunt obţinute de elaboratorul documentaţiei de urbanism prin metode de cercetare sociologică relevante pentru obiectivele propuse.

(2) Cercetarea sociologică se efectuează de către persoane specializate în pregătirea, derularea şi analizarea rezultatelor metodelor corespunzătoare, atestate conform legii în privinţa elaborării documentaţiilor de urbanism şi amenajare a teritoriului. Atestat RUR simbol «G2

 (3) În cazul în care sunt identificate analize ale opţiunilor publicului deja realizate şi care răspund cerinţelor şi obiectivelor enunţate prin procedurile specifice de informare şi consultare a publicului, acestea sunt menţionate şi luate în considerare.

3. Implicarea publicului în etapa elaborării propunerilor

ART. 26
Consultarea publicului pe parcursul elaborării propunerilor va fi organizată în mod unitar cu evaluarea de mediu, prin colaborarea cu autorităţile responsabile din domeniul mediului.
ART. 27
Informarea şi consultarea publicului asupra propunerilor de PUG se fac astfel:

a) Persoana responsabila cu informarea şi consultarea publicului, va desfăşura simultan următoarele activităţi:

1. publică in mass-media de doua ori, la interval de 3 zile calendaristice, sau cel puţin pe propria pagină de internet anunţul cu privire la posibilitatea, modul şi perioada, locul şi orarul în care se pot consulta documentele complete ale propunerilor şi transmit observaţii la sediul Primariei municipiului Focsani pentru aprobarea finală a PUG în termen de 45 de zile calendaristice de la data ultimului anunţ, precum şi obiectivele, data, locul de desfăşurare, ora de începere şi durata estimată a dezbaterii publice care are loc la minimum 20 de zile de la data ultimului anunţ;

2. afişează anunţul de mai sus şi propunerile însoţite de explicaţii succinte, scrise şi desenate, într-un limbaj nontehnic, pe o perioadă de cel puţin 30 de zile, la sediul propriu şi în alte locuri special amenajate;
3. trimite în scris către factorii interesaţi identificaţi anunţul publicat, cu cel puţin 15 zile înainte de data dezbaterii publice;

b) consultarea publicului asupra propunerilor se face prin cel puţin următoarele activităţi:

1. pune la dispoziţia publicului, pentru consultare, prima versiune a propunerilor pe durata a cel puţin 45 de zile;

2. expune materialele grafice cu explicaţii formulate într-un limbaj nontehnic, pe durata a cel puţin 45 de zile, într-un spaţiu special amenajat şi cu posibilitatea colectării în scris a observaţiilor cetăţenilor;
3. pregatesc,organizeaza si conduc o dezbatere publica cu privire la propuneri;
c) Persoana din cadrul Primariei municipiului Focsani, responsabila cu informarea şi consultarea publicului sintetizează observaţiile şi sugestiile publicului asupra propunerilor preliminare şi a răspunsului la acestea si asigura publicarea pe propria pagină de internet a rezultatelor consultării, în termen de maximum 15 zile de la data dezbaterii publice .
ART. 28

Pentru propunerile ce aduc modificări importante unor părţi mari din localitate sau care afectează un număr mare de persoane, Primaria municipiului Focsani poate să decidă asupra necesitaţii informării si consultării  prin mai multe mijloace: 
a) informarea publicului prin expoziţii în cartiere, emisiuni radio sau TV, broşuri, anunţuri în şcoli etc;

b) consultarea publicului asupra propunerilor prin: dezbateri publice pe anumite subiecte critice, dezbateri sau întruniri în anumite zone, interviuri de grup, grupuri consultative structurate pe domenii sau pe anumite categorii de public etc.;
c) organizezarea de ateliere de lucru, audieri publice, întâlniri itinerante etc., pentru identificarea propunerilor alternative şi ideilor iniţiate de public prin interacţiune cu echipele de lucru, punerea în comun a cunoştinţelor şi competenţelor sau identificarea interese mutuale etc.
ART. 29
(1) În vederea introducerii în circuitul legal de avizare a PUG şi RLU, persoana din cadrul Primariei municipiului Focsani, responsabila cu informarea şi consultarea publicului asigură realizarea raportului consultării populaţiei, care se prezintă spre avizare CTATU.

(2) Raportul consultării însoţit de avizul CTATU si de punctul de vedere al Serviciului urbanism din cadrul Primariei municipiului Focsani  se prezinta  Consiliului Local al municipiului Focsani spre însuşire sau respingere. În vederea fundamentării tehnice a deciziei, Primaria municipiului Focsani poate solicita opinia unor experţi atestaţi sau a unor asociaţii profesionale din domeniu.
4.Implicarea publicului în etapa aprobării PUG 

ART. 30
Informarea şi consultarea publicului în etapa aprobării PUG se face conform Legii nr. 52/2003 privind transparenţa decizională în administraţia publică, cu completările ulterioare, şi conform Legii nr. 544/2001 privind liberul acces la informaţiile de interes public, cu modificările şi completările ulterioare.

   5.Implicarea publicului in monitorizarea implementarii PUG

ART.31

(1) Informatiile continute in PUG si RLU aferent reprezinta informatii de interes public si vor fi puse la dispozitie automat prin publicare pe site-ul primariei si vor fi eliberate la cerere conform Legii nr.544/2001,cu modificarile si completarile ulterioare.

(2) Anual,Primaria municipiului Focsani va face publice modalitatile privind aplicarea prevederilor PUG si stadiul de aplicare.

SECŢIUNEA a 2-a

Planul urbanistic zonal şi regulamentul local aferent acestuia - PUZ

1. Implicarea publicului în etapa pregătitoare

ART. 32

(1) În situaţia PUZ iniţiate de Primaria municipiului Focsani, tema, obiectivele şi cerinţele PUZ vor fi elaborate cu sprijinul unui grup cu rol consultativ, format din reprezentanţi ai compartimentului de specialitate, Comisiei tehnice de amenajare a teritoriului şi urbanism, ai autorităţii competente cu protecţia mediului, comisiei de urbanism din cadrul consiliului local şi ai altor instituţii/organisme interesate de la nivel central, judeţean sau local, precum şi persoana responsabilă cu informarea şi consultarea publicului, astfel încât să se asigure identificarea prealabilă a tuturor nevoilor la care PUZ trebuie să răspundă.

(2) În funcţie de impactul estimat al PUZ, (suprafaţa studiată, modificări propuse, specificul investiţiei ce a generat elaborarea documentaţiei) pentru argumentarea unor obiective ale planului sau pentru identificarea şi evaluarea unor posibile opinii şi interese divergente, în vederea determinării oportunităţii planului în interes public, Primaria municipiului Focsani ca iniţiatoare poate aduce la cunoştinţa publicului intenţia de elaborare a PUZ şi obiectivele acestuia prin anunţuri pe pagina proprie de internet, anunţuri către proprietarii din zonă, afişări ale anunţului în zona de studiu preconizată, întâlniri cu locuitorii din zonă etc.
(3) Documentaţia necesară atribuirii serviciilor de elaborare a PUZ trebuie să includă şi obligaţiile elaboratorului ce derivă din procedurile specifice de informare şi consultare a publicului.
(4) Afişarea în vederea informării populaţiei se face pe panouri conforme cu modelele prevăzute în anexa nr.1 si anexa nr.2 care fac parte integrantă din prezentul regulament.
ART. 33
 (1) Prin Dispoziţia Primarului localităţii se va constitui un grup cu rol consultativ,  care are următoarele atribuţii: 

· Elaborează elementele de temă , obiectivele şi cerinţele PUZ, ce vor fi incluse în documentaţia necesară atribuirii serviciilor;
· Identifica alte proceduri de informare şi consultare a publicului pe parcursul elaborării sau revizuirii PUZ, in cazul in care se estimează ca planul aduce modificări majore prin suprafaţa studiata, specificul investiţiei, etc, si va putea genera opinii şi interese divergente.

(2) Persoana responsabila cu informarea şi consultarea publicului redactează documentul rezultat din întâlnirea grupului cu rol consultativ, sintetizează observaţiile şi sugestiile publicului pentru a fi preluate in documentaţia necesară atribuirii serviciilor de elaborare sau revizuire a PUZ care va include în mod clar obligaţiile ce derivă din derularea activităţilor de informare şi consultare a publicului, inclusiv furnizarea planşelor si prezentărilor care se publica în etapa elaborării propunerilor si în etapa aprobării planului.

ART. 34

 (1) În cazul în care iniţiatorul planului este un investitor privat, persoană fizică sau juridică, obligaţiile ce derivă din procedurile specifice de informare şi consultare a publicului se vor transmite iniţiatorului prin certificatul de urbanism şi avizul prealabil de oportunitate.

(2) În funcţie de impactul estimat al PUZ, autorităţile administraţiei publice locale responsabile cu emiterea certificatului de urbanism şi a avizului de oportunitate, pentru identificarea oportunităţii planului în interes public, pot organiza dezbateri publice referitoare la intenţia de elaborare.
(3) Procedurile, modalităţile şi tehnicile specifice de informare şi consultare a publicului se stabilesc pe baza regulamentului local referitor la implicarea publicului, adoptat şi în concordanţă cu cerinţele ce derivă din obiectivele principale propuse, complexitatea şi impactul estimat al PUZ.
2. Implicarea publicului în etapa elaborării propunerilor
ART. 35
Informarea şi consultarea publicului cu privire la propunerile de PUZ se fac înainte de transmiterea documentaţiei pe circuitul tehnic de avizare, prin metodele stabilite prin avizul de oportunitate astfel:

a) Primaria municipiului Focsani prin persoana responsabila cu informarea si consultarea publicului informează publicul prin cel puţin următoarele activităţi:

1. publica pe propria pagină de internet anunţul cu privire la posibilitatea, modul şi perioada, locul şi orarul în care se pot consulta documentele şi transmit observaţii la sediul Primariei municipiului Focsani pentru aprobarea PUZ în termen de maximum 25 de zile calendaristice de la data anunţului, precum şi obiectivele, data, locul de desfăşurare, ora de începere şi durata estimată pentru fiecare metodă de consultare;

2. identificarea si notificarea proprietarilor ale căror proprietăţi ar putea fi direct afectate de propunerile PUZ;

3. punerea la dispoziţia publicului spre consultare documentele aferente propunerilor PUZ, inclusiv materiale explicative scrise şi desenate, într-un limbaj nontehnic, precum şi documentele ce au stat la baza primei variante a propunerilor, după caz: certificatul de urbanism, avizul prealabil de oportunitate;

4. afişarea anunţului la sediul propriu şi în alte locuri special amenajate, pe panouri rezistente la intemperii, cu caracteristici stabilite prin procedurile specifice amplasate în cel puţin 3 locuri vizibile pe teritoriul zonei studiate;

5. solicita investitorului privat iniţiator al PUZ afişarea anunţului pe panouri rezistente la intemperii, MODEL PANOU 2 ,conform anexei 2 care face parte integranta din 

    prezentul regulament, în loc vizibil la parcela care a generat intenţia elaborării PUZ;
    b) Primaria munucipiului Focsani responsabila cu aprobarea planului,prin persoana responsabila cu   informarea si consultarea publicului are următoarele obligaţii:

1. informarea publicul cu privire la rezultatele informării şi consultării, cel puţin prin publicarea pe propria pagină de internet şi la sediul propriu a observaţiilor şi sugestiilor publicului şi a răspunsului la acestea, în termen de 15 zile de la încheierea perioadei de consultare a publicului;

2. informarea în scris a proprietarilor ale căror imobile sunt direct afectate de propunerile PUZ şi care au trimis opinii, cu privire la observaţiile primite şi răspunsul argumentat la acestea.

ART. 36
În funcţie de complexitatea sau impactul estimat al propunerilor PUZ, Primaria municipiului Focsani prin persoana responsabila cu informarea si consultarea, poate stabili si alte metode de informare si consultare, respectiv:

    a)  informează publicul prin expoziţii în zonă, emisiuni TV, broşuri, anunţuri în şcoli etc.;

    b) consultă publicul prin: dezbateri publice, interviuri de grup, grupuri consultative pe domenii sau pe anumite categorii de public etc.;

    c) organizează ateliere de lucru, audieri publice, întâlniri etc., pentru identificarea şi punerea în comun a cunoştinţelor şi competenţelor sau identificarea intereselor mutuale etc.

ART. 37

În vederea aprobării PUZ în scopul fundamentării deciziei Consiliului local al municipiului Focsani, Serviciul urbanism asigură elaborarea raportului consultării publicului referitor la opiniile colectate, răspunsurile date şi argumentarea lor. În vederea fundamentării tehnice a deciziei, Primaria municipiului Focsani poate solicita opinia unor experţi atestaţi sau a unor asociaţii profesionale din domeniu.
3. Implicarea publicului în etapa aprobării PUZ

ART. 38

Informarea şi consultarea publicului în etapa aprobării PUZ se face in conformitate cu prevederile Legii nr.52/2003 privind transparenta decizionala in administratia publica,cu completarile ulterioare si a Legii nr.544/2001 privind liberul acces la informatiile  de interes public,cu modificarile si completarile ulterioare; 
SECŢIUNEA a 3-a

Planul urbanistic de detaliu PUD

1. Implicarea publicului în etapa pregătitoare 

 ART. 39
(1)În situaţia solicitării elaborării unui PUD, persoana responsabila cu informarea şi consultarea publicului din cadrul Primariei municipiului Focsani informează şi consultă populaţia prin următoarele modalităţi:

a) notifică proprietarii parcelelor vecine pe toate laturile celei care a generat PUD privind intenţia şi propunerile documentaţiei de urbanism, cu acordarea unui termen de primire a observaţiilor sau propunerilor de minimum 15 zile;

b) în situaţia în care iniţiatorul PUD este o persoană fizică sau juridică interesată, în termen de 5 zile de la primirea tuturor observaţiilor, Primaria municipiului Focsani notifică iniţiatorul PUD cu privire la eventualele obiecţii primite şi solicită modificarea propunerilor sau răspunsul motivat de refuz al acestora, cu acordarea unui termen de transmitere a răspunsului în termen de maximum 10 zile;
c) în termen de 10 zile de la răspunsul argumentat al iniţiatorului PUD, Primaria municipiului Focsani informează în scris proprietarii care au trimis opinii cu privire la observaţiile primite şi răspunsul la acestea.

    2.Implicarea publicului in etapa aprobarii PUD

ART.40

In vederea aprobarii PUD ,Primaria municipiului Focsani asigura introducerea in documentatia supusa aprobarii  Consiliului local a municipiului Focsani a raportului informarii si consultarii publicului,insotit de punctul de vedere al Serviciului urbanism.
SECŢIUNEA a 4-a

Implicarea publicului în monitorizarea implementării PUD
ART. 41
PUD reprezintă informaţii de interes public şi vor fi furnizate şi puse la dispoziţie în urma solicitărilor, conform Legii nr. 544/2001, cu modificările şi completările ulterioare.

PREŞEDINTE DE ŞEDINŢĂ,

                Fodoreanu Doina                      

                                            CONTRASEMNEAZĂ,

                                                                              Secretarul Municipiului Focşani

                                                                                     Eduard Marian CORHANA

JUDEŢUL VRANCEA

CONSILIUL LOCAL

	ANEXA NR.1




    A. Model panou 1
	___________________________

(denumirea administraţiei publice locale)              
	REPREZENTARE VIZUALĂ SUGESTIVĂ (SCHEMATICĂ) A INTENŢIEI

	Data anunţului: .......... (ziua/luna/anul)            
	

	INTENŢIE DE ELABORARE                            PLAN URBANISTIC .............................    (general, zonal, de detaliu)     
	

	Argumentare: ......................................    
	Iniţiator: ........................................ 

(numele şi prenumele/denumirea) 

	PUBLICUL ESTE INVITAT SĂ TRANSMITĂ

OBSERVAŢII ŞI PROPUNERI

privind intenţia de elaborare a planului urbanistic ............ 

                                                              (general, zonal, de detaliu)

în perioada .................. - ........................

             (ziua/luna/anul) (ziua/luna/anul)



	Persoana responsabilă cu informarea şi consultarea publicului: 

........................................................................... 

                  (numele şi prenumele, funcţia)

adresa ......................, telefon ............, e-mail ...............  

Observaţiile sunt necesare în vederea ................................... . 

(de exemplu: stabilirii cerinţelor de elaborare/eliberării avizului de oportunitate)                                                                

Răspunsul la observaţiile transmise va fi ............................... .  

(modul în care va fi pus la dispoziţia publicului, data şi perioada) 

Etapele preconizate pentru consultarea publicului până la aprobarea planului:

 - .........................................................................  

- .........................................................................  

- .........................................................................  

(metoda/scopul/perioada)                          


    - Datele de mai sus vor fi înscrise obligatoriu într-un panou de minimum 60 x 90 cm, confecţionat din materiale rezistente la intemperii şi afişat la loc vizibil pe toată perioada.

    - Literele vor fi tipărite având o înălţime de cel puţin 5 cm, respectiv 7 cm pentru "Intenţie ...", "Publicul este ...".


PREŞEDINTE DE ŞEDINŢĂ,

                Fodoreanu Doina                      

                                             CONTRASEMNEAZĂ,

                                                                              Secretarul Municipiului Focşani

                                                                                     Eduard Marian CORHANA

	ROMÂNIA

JUDEŢUL VRANCEA

CONSILIUL LOCAL

MUNICIPIUL FOCŞANI


	
	ANEXA NR.2




B. Model panou 2
	___________________________

(denumirea administraţiei publice locale)              
	REPREZENTARE VIZUALĂ SUGESTIVĂ (SCHEMATICĂ) A PROPUNERILOR

	Data anunţului: .......... (ziua/luna/anul)            
	

	CONSULTARE ASUPRA 

PROPUNERILOR PRELIMINARE

PLAN URBANISTIC 

.............................    (general, zonal, de detaliu)     
	

	Iniţiator: ........................................ 

(numele şi prenumele/denumirea)
	Elaborator: .........................................                                                     (denumirea)                                       

	PUBLICUL ESTE INVITAT SĂ TRANSMITĂ OBSERVAŢII

asupra documentelor expuse/disponibile la sediul ......................

(denumirea, adresa, camera/sala)

în perioada ................. - ................ între orele: ........ .

(ziua/luna/anul) - (ziua/luna/anul)

	PUBLICUL ESTE INVITAT SĂ PARTICIPE LA                                        

- ........................................................................;  

- ........................................................................;  

- ....................................................................... .  

(metoda/scopul/data, ora/locul, durata)                    

Răspunsul la observaţiile transmise va fi ............................... .  

(modul în care va fi pus la dispoziţia publicului, data şi perioada) 

Persoana responsabilă cu informarea şi consultarea publicului: 

........................................................................... 

                  (numele şi prenumele, funcţia)

adresa ......................, telefon ............, e-mail ...............  

                  


 - Datele de mai sus vor fi înscrise obligatoriu într-un panou de minimum 60 x 90 cm, confecţionat din materiale rezistente la intemperii şi afişat la loc vizibil pe toată perioada.

    - Literele vor fi tipărite având o înălţime de cel puţin 5 cm, respectiv 7 cm pentru "Consultare asupra ...."

PREŞEDINTE DE ŞEDINŢĂ,

                Fodoreanu Doina                      

                                           CONTRASEMNEAZĂ,

